Na osnovu Odluke o prodaji službenih motornih vozila u vlasništvu Grada Visoko broj: 02/1-02-98/25 od 27.03.2025. godine („Službeni glasnik Grada Visoko, broj: 03/25) putem javnog nadmetanja – licitacije, Grad Visoko objavljuje

**JAVNI OGLAS ZA PRODAJU SLUŽBENIH MOTORNIH VOZILA U VLASNIŠTVU GRADA VISOKO**

**PUTEM JAVNOG NADMETANJA – LICITACIJE**

**PREDMET JAVNOG OGLASA**

* 1. Predmet javnog oglasa je prodaja službenih motornih vozila u vlasništvu Grada Visoko, prikupljanjem zatvorenih pisanih ponuda za izbor najpovoljnijeg ponuđača, kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Redni broj** | **Marka i tip vozila** | **Registarska****oznaka** | **Vrsta pogon.****goriva** | **Broj šasije**  | **God.****proiz.** | **KW****ccm** | **Broj motora** | **Boja** | **Početna cijena****(KM) sa PDV-om** |
| **1.** | **M1 - putnički automobil ŠKODA, 6Y2, FABIA 1E4** | K-97-O-824 | Benzin | TMBPY16Y97S450268 | 2006 | 1198 | 247608 | Siva | 1.368,40 |
| **2.** | **M1 - putnički automobil ŠKODA, SUPER B CLASSIC 3U4 134** | 091-A-514 | Dizel | TMBDU23U76S010019 | 2006 | 1896 | AWX 486837 | Siva | 4.112,20 |
| **3.** | **M1 – putnički automobil, ZASTAVA Koralin**  | T13-J-001 | Benzin | VX1145A0001104353 | 2006 | 1116 | 1610460 | Crvena | 427,50 |

**NAČIN JAVNE PRODAJE-LICITACIJE**

2.1. Vozila koja su predmet javne prodaje-licitacije prodaju se pojedinačno ponuđaču koji ponudi najvišu cijenu za pojedino vozilo.

**PRAVO UČEŠĆA**

3.1. Pravo učešća u postupku javne prodaje-licitacije imaju sva pravna i fizička lica koja prije utvrđenog roka uplate kauciju/depozit u iznosu od 10% početne cijene vozila za koje licitiraju.

3.2. Kaucija/depozit se uplaćuje na račun Grada Visoko – depozitni račun broj: 1990470004018370, vrsta prihoda 722791, općina 098 koji se vodi kod SPARKASSE BANK sa naznakom uplata kaucije/depozita za vozilo redni broj\_\_\_\_\_\_\_\_\_\_(upisati redni broj).

3.3. Učesnicima u postupku javne prodaje-licitacije čije ponude ne budu prihvaćene uplaćena kaucija/depozit od 10% bit će vraćena na račun u roku od 5 dana nakon završetka javne prodaje-licitacije, dok će uplaćena kaucija od strane najpovoljnijeg ponuđača biti smatrana dijelom avansne uplate.

3.4. Pravo učešća u postupku licitacije nemaju zaposlenici Grada Visoko, predsjednik Komisije, sekretar i članovi Komisije za prodaju službenih motornih vozila u vlasništvu Grada Visoko, kao ni članovi njihove uže porodice.

**PREGLED VOZILA**

4.1. Vozila koja su predmet licitacije prodaju se po principu „viđeno-kupljeno“, bez naknadnih prigovora i žalbi koje se odnose na predmet prodaje. Vozila se mogu pogledati na parkingu Vatrogasnog doma Visoko ul. Branilaca Bosne br. 26. svaki radni dan od dana objave javne licitacije, u periodu od 12:00 do 14:00 sati uz prethodnu telefonsku najavu kontakt osobi.

Kontakt osoba je Dženan Tahmaz, telefon broj: 032/732-500.

**DOSTAVLJANJE PONUDE**

5.1. Ponude se dostavljaju lično ili putem preporučene pošiljke, u zatvorenoj (neprovidnoj) koverti na kojoj treba na poleđini napisati ime i prezime (za fizička lica), naziv ponuđača (za pravna lica).

**Na prednjoj strani koverte obavezno navesti „Ponuda za prodaju službenih motornih vozila u vlasništvu Grada Visoko putem licitacije-NE OTVARATI“. Obavezno upisati redni broj motornog vozila iz oglasa za koji se licitira.**

5.2. U slučaju da ponuđač dostavlja ponude za više vozila, ponuda za svako vozilo dostavlja se posebno na obrascu i pakuje u posebnu kovertu.

5.3. **Rok za dostavljanje ponuda je 20.08.2025. godine, do 12:00 sati, na protokol Grada Visoko, ul. Alije Izetbegovića 12A, 71300 Visoko ili preporučenom pošiljkom koja mora pristići na protokol Grada Visoko do istog roka.**

**Ponude dostavljene nakon navedenog roka, bez obzira na način slanja i dostave, neće se uzeti u razmatranje.**

5.4. Javno otvaranje ponuda uz prisustvo zainteresiranih ponuđača održat će se **20.08.2025. godine u 12:15 sati, u Maloj sali Grada Visoko, ul. Alije Izetbegovića 12A, I sprat.**

5.5. Otvaranju ponuda mogu prisustvovati ponuđači, fizička lica lično ili po punomoćniku, te osoba koja je ovlaštena da zastupa pravno lice ili punomoćnik za učešće u postupku javne prodaje-licitacije, uz predočavanje ovlaštenja.

**SADRŽAJ PONUDE**

6.1. Podaci o fizičkom licu: ime i prezime, adresa i broj telefona, broj tekućeg računa i ovjerena kopija identifikacionog dokumenta.

6.2. Podaci o pravnom licu: naziv pravnog lica, adresa i broj telefona, potpis ovlaštene osobe i pečat, ime i prezime osobe ovlaštene za zastupanje u postupku javne prodaje-licitacije, kopija rješenja o upisu u sudski registar ili aktuelni izvod iz sudskog registra, ovjeren od strane nadležnog organa ili notara i broj poslovnog računa.

6.3. Ukoliko ponuđač (fizičko ili pravno lice) ponudu dostavlja za više vozila, dovoljna je jedna ovjerena kopija identifikacionog dokumenta (za fizičko lice) ili jedna ovjerena kopija rješenja o upisu u sudski registar ili aktuelni izvod iz sudskog registra (za pravno lice) koju dostavlja u jednoj ponudi (u prvoj po redu ponudi).

 6.4. Popunjen Obrazac za cijenu ponude (cijenu iskazati isključivo u konvertibilnim markama)-može se preuzeti na web stranici Grada Visoko (www.visoko.gov.ba).

6.5. Dokaz o izvršenoj uplati kaucije/depozita.

6.6. Ponudu mora potpisati podnosilac ponude, a ukoliko je ponuđač pravno lice, ista mora biti i ovjerena pečatom pravnog lica.

**6.7. Prihvatljivom ponudom smatra se svaka ponuda koja sadrži podatke iz tačke 6.1. do 6.6.**

**POSTUPAK JAVNE PRODAJE-LICITACIJE**

7.1. Prije početka javnog otvaranja prispjelih ponuda ponuđač može na osnovu pismenog ili usmenog zahtjeva povući ponudu, te će mu ponuda biti vraćena neotvorena. Ponuđaču koji povuče svoju ponudu uplaćena kaucija/depozit od 10% neće biti vraćena. Ponuđač neće moći povući ponudu ukoliko je Komisija započela javno otvaranje primljenih ponuda.

7.2. Predsjednik Komisije otvara primljene ponude čiji se sadržaj unosi u listu ponuđača koja sadrži: naziv ponuđača, redni broj ponude po prispijeću i ponuđeni iznos.

7.3. Nakon javnog otvaranja ponuda, Komisija na zatvorenom sastanku vrši evaluaciju ponuda.

7.4. Nepotpune ponude, neprihvatljive (koje ne sadrže podatke iz tačke 6.1 do 6.6) neće se razmatrati u daljem postupku javne prodaje.

7.5. Ponude ispod početne cijene neće biti uzete u razmatranje.

7.6. Nakon razmatranja prispjelih ponuda, Komisija utvrđuje najpovoljniju ponudu, o čemu sačinjava zapisnik i Prijedlog odluke o prodaji vozila..

7.7. Ako se na poziv za javnu prodaju-licitaciju odazove samo jedan ponuđač s prihvatljivom ponudom, proglasit će se pobjednikom javne prodaje-licitacije.

7.8. Kriterij za vrednovanje ponuda je najveća ponuđena cijena.

7.9. Ako se prijave dva ili više ponuđača sa prihvatljvom ponudom i istom cijenom, koja je ujedno i najveća cijena ponude, Komisija će pobjednikom proglasiti ponuđača koji je ranije dostavio ponudu po datumu i vremenu prijemnog štambilja protokola, odnosno datumu predaje pismena u PTT službe. Ukoliko se ponude predate putem PTT službe istog datuma i u isto vrijeme, a cijena ponude dva ili više ponuđača je ista i ujedno najveća onda će Komisija organizovati usmeno nadmetanje između ponuđača koji su ponudili najveću cijenu.

**OBAVEZE KUPCA**

8.1. Ponuđač čija je ponuda najpovoljnija, odnosno kupac je dužan pristupiti zaključenju ugovora u roku od 3 (tri) dana od dana prijema Obavijesti o izboru.

8.2. Kupac je dužan za kupljeno vozilo uplatiti puni iznos postignute cijene u roku od 3 (tri) dana od dana prijema Obavijesti o izboru.

8.3. Uplata kupoprodajne cijene izvršit će se na račun GRADA VISOKO – depozitni račun 1990470004018370 – vrsta prihoda 722791, općina 098, koji se vodi kod SPARKASSE BANK d.d. sa naznakom uplata ostatka sredstava postignute cijene vozila.

8.4. Prodaja vozila vrši se po principu „viđeno-kupljeno“, što isključuje sve naknadne prigovore i reklamacije od strane kupca po pitanju kvaliteta i eventualnih nedostataka na vozilima, koje se neće razmatrati. Vozilo se preuzima u viđenom stanju, po uplati ugovorene cijene. Sve poreze, troškove prenosa vlasništva, transporta, preregistracije, osiguranja i ostale troškove u skladu sa zakonskim propisima snosi kupac.

8.5. Primopredaja vozila izvršit će se odmah nakon predočenja dokaza o izvršenoj uplati kupoprodajne cijene.

8.6. Ukoliko kupac ne potpiše ugovor o kupoprodaji u roku od 3 (tri) dana od dana prijema Obavijesti o izboru ili ne uplati puni iznos kupoprodajne cijene, uplaćena kaucija od 10% neće biti vraćena. Grad Visoko će zaključiti ugovor sa slijedećim najpovoljnjim ponuđačem. Ukoliko i drugorangirani ponuđač ne uplati puni iznos kupoprodajne cijene u roku od 3 (tri) dana od dana prijema Obavijesti o izboru Grad Visoko će donijeti Obavijest o izboru trećerangiranog. Ukoliko i trećerangirani ponuđač ne uplati kupoprodajnu cijenu u roku od 3 (tri) dana od dana prijema Obavijesti o izboru Grad Visoko će poništiti Javni oglas.

**DODATNE INFORMACIJE**

9.1. Sve informacije u vezi sa javnom prodajom-licitacijom mogu se dobiti svaki radni dan u vremenu od 12:00 do 14:00 sati na broj telefona 032/732-556 (Adna Smajić).

9.2. GRAD VISOKO zadržava pravo da prihvati ili odbije ponude, obustavi ili poništi javnu prodaju-licitaciju vozila po ovom Javnom oglasu u bilo kojoj fazi, sve do momenta uplate kupoprodajne cijene.

  **GRADONAČELNIK**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 mr.sci. Mirza Ganić, dipl.ing.

Broj:01/1-02-1346/25

Datum: 30.07.2025. godine